178. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.32702 της 30 Νοεμ./2 Δεκ. 1988 (ΦΕΚ Β΄ 867) Ειδικό εποχιακό βοήθημα στους οικοδόμους. Έχοντας υπόψη: 1.Τις διατάξεις του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας» όπως τροποποιήθηκε μεταγενέστερα. 2.Τις διατάξεις του Νόμ. 1558/85 «Κυβέρνηση και Κυβερνητικά Όργανα», αποφασίζουμε: 1.α)Άτομα που ασκούν στα όρια της Χώρας το επάγγελμα του οικοδόμου, λατόμου και ασβεστοποιού δικαιούνται από τον ΟΑΕΔ ειδικό εποχιακό βοήθημα, εφόσον υπάγονται στην υποχρεωτική ασφάλιση του Ι.Κ.Α. β)Στην κατηγορία των οικοδόμων συμπεριλαμβάνονται και οι υδραυλικοί οι οποίοι, κατά το προηγούμενο της καταβολής του ειδικού εποχιακού βοηθήματος ημερολογιακό έτος, απασχολήθηκαν αποκλειστικά σε οικοδομικές εργασίες που υπάγονται στην υποχρεωτική ασφάλιση του Ι.Κ.Α. γ)Δικαιούχοι του βοηθήματος είναι επίσης οι υπεργολάβοι οικοδομικών έργων που ασφαλίζονται υποχρεωτικά στο Ι.Κ.Α., εφόσον κατά το ημερολογιακό έτος που προηγείται της καταβολής του βοηθήματος δεν απασχόλησαν σε καμιά περίπτωση περισσότερους από 3 μισθωτούς. 2.α)Το ειδικό εποχιακό βοήθημα καταβάλλεται μια φορά το έτος κατά το διάστημα από 1η Οκτωβρίου έως 20 Δεκεμβρίου. Ειδικά το βοήθημα έτους 1988 θα καταβληθεί κατά το χρονικό διάστημα από 5.12.1988 έως 2.2.1989. β)Το ύψος του ειδικού εποχιακού βοηθήματος ορίζεται στο πεντηκονταπλάσιο του 70% του ημερομισθίου του ανειδίκευτου εργάτη που ισχύει κατά το χρόνο έναρξης καταβολής του βοηθήματος. 3.Οι δικαιούχοι του βοηθήματος πρέπει: α)Να έχουν πραγματοποιήσει κατά το ημερολογιακό έτος που προηγείται της καταβολής από 95 μέχρι 210 ημερομίσθια σε οικοδομικές εργασίες. Για τον υπολογισμό των ημερών εργασίας λαμβάνονται υπόψη τα δελτία ασφαλιστικής ταυτότητας και εισφορών (Δ.Α.Τ.Ε.) του ασφαλισμένου ή τα αποσπάσματα ατομικών λογαριασμών στην περίπτωση όπου η ασφάλιση των οικοδόμων γίνεται με μηχανογραφικό σύστημα. β)Να έχουν συμπληρώσει το 15ο έτος της ηλικίας τους κατά το προηγούμενο της καταβολής ημερολογιακό έτος. γ)Το χρονικό διάστημα του εδαφ. α΄ της παρούσας παραγράφου επιμηκύνεται ανάλογα με το χρόνο κατά τον οποίο ο αιτών βοήθημα ήταν ασθενής ή εκπλήρωνε στρατιωτικές υποχρεώσεις. Η επιμήκυνση αναφέρεται στο αμέσως προηγούμενο ημερολογιακό έτος. Η ασθένεια αποδεικνύεται από το βιβλιάριο υγείας του Ι.Κ.Α., ενώ η στράτευση από έγγραφο της οικείας Αρχής. 4.Ο δικαιούχος που κατά το χρόνο καταβολής του βοηθήματος συγκεντρώνει προϋποθέσεις τακτικής επιδότησης ανεργίας, μπορεί αντί αυτής να επιλέξει το βοήθημα, με έγγραφη δήλωσή του, την οποία δεν μπορεί να ανακαλέσει και την οποία υποβάλει την ημέρα καταβολής του βοηθήματος. Στην περίπτωση αυτή ο οικοδόμος μπορεί να τύχει τακτικής επιδότησης ανεργίας, εφόσον συντρέχουν οι νόμιμες προϋποθέσεις, μόνο μετά τη λήξη της περιόδου που καθορίζεται στην παρ. 2α της παρούσας. 5.α)Στερούνται το ειδικό εποχιακό βοήθημα του έτους στο οποίο περιλαμβάνεται το μεγαλύτερο διάστημα της εκπαίδευσής τους, οι δικαιούχοι που συμμετέχουν σε προγράμματα επαγγελματικής κατάρτισης του ΟΑΕΔ και λαμβάνουν εκπαιδευτικό επίδομα. β)Δεν δικαιούνται το εν λόγω βοήθημα όσοι κατά την ημέρα καταβολής λαμβάνουν παροχές συνταξιοδοτικού χαρακτήρα το ύψος των οποίων είναι ίσο ή ανώτερο με την κατώτερη σύνταξη γήρατος του Ι.Κ.Α. 6.Ο έλεγχος των προϋποθέσεων καταβολής του βοηθήματος διενεργείται κατά το χρονικό διάστημα από την 1η Φεβρουαρίου έως την 30ή Ιουνίου κάθε έτους. Είναι δυνατόν με απόφαση του Δ.Σ. του ΟΑΕΔ ο έλεγχος αυτός να γίνεται με την υποστήριξη του Ι.Κ.Α. Ειδικά για το βοήθημα έτους 1988 ο έλεγχος θα πραγματοποιηθεί κατά το χρόνο της καταβολής τους. 7.Το παραπάνω βοήθημα συμψηφίζεται με αξίωση του ΟΑΕΔ που προέρχεται από παροχές οι οποίες έχουν καταβληθεί αχρεωστήτως. 8.Για το ειδικό εποχιακό βοήθημα του έτους 1988 από το ποσό που θα προκύψει με βάση τον τρόπο υπολογισμού, που ορίζεται στην παρ. 2β θα αφαιρεθεί εκείνο που καταβλήθηκε στους άνεργους οικοδόμους, λατόμους και ασβεστοποιούς με αφορμή τις εορτές του Πάσχα 1988. 9.Ειδικά για το βοήθημα έτους 1988 για τους οικοδόμους, λατόμους, ασβεστοποιούς και υδραυλικούς της πόλης και επαρχίες Καλαμάτας καθώς και της πόλης Μεσσήνης του Νομού Μεσσηνίας, απαιτείται η πραγματοποίηση 60 μέχρι 210 ημερομίσθια στον κλάδο τους. (Αντί για τη σελ. 98,695) Σελ. 98,695(α) Τεύχος 1294-Σελ. 65 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.178 Η απόφαση αυτή που κοινοποιείται για εκτέλεση, να δημοσιευθεί στην Εφημερίδα της Κυβέρνησης και να κυρωθεί με νόμο. Κυρώθηκε από το άρθρ. 37 Νόμ. 1836/14-14 Μαρτ. 1989 (ΦΕΚ Α΄ 79) (κατωτ. αριθ. 181). Με την παρ. 6 άρθρ. 31 Νόμ. 2081/9-10 Σεπτ. 1992 (ΦΕΚ Α΄ 154), κατωτ. αριθ. 200, (διόρθ. σφαλμ. στο ΦΕΚ Α΄ 177/24 Νοεμ. 1992), ορίστηκε ότι οι παροχές που προβλέπονται από τις διατάξεις του άνω άρθρ. 37 Νόμ. 1836/1989 καταβάλλονται ειδικά για το έτος 1992 μειωμένες κατά 50%. 